Expat-uithangplek na hartebreker vernoem
Andr�-Pierre du Plessis
Tel: +39 41 275 0199
(naby die treinstasie)
Dis moeilik om te glo dat sulke cheesy plekke 'n bestaan maak in Venesi�, die stad van peperduur romanse, Renaissance-argitektuur en die mees fashionable Italianers op elke hoek en oor elke kanaal. Casanova Discoth�que sou veel eerder 'n goeie bestaan maak in Brackenfell of Witbank.
Di� discoth�que, wat vernoem is na die hartebreker Casanova wat hier in Venesi� gebore en geto� is, met die adellikes se vrouens gespeel het en uiteindelik ook hier opgesluit is as gevolg daarvan, lol met die trots en statuur van so 'n historiese stad weens die feit dat die atmosfeer en die mense wat hierheen kom, doodnormaal is. Hulle is ni� fashionable ni�; hulle lol met mekaar; en as jy moeilikheid maak op die dansvloer, word jy verhoog toe gestuur waar jy nie mag dans nie, net sit en kyk hoe almal wat dans vir jou kyk deur sulke tralies. Drank is goedkoop, iets wat mens nie maklik s� as jy na enige kroeg in Venesi� toe gaan nie. Vir om en by vyf Euro kan jy 'n vodka en lime kry, alhoewel die kwaliteit van die vodka twyfelagtig is. As jy 'n botteltjie water koop, kniehalter hulle jou egter - 500 ml water gaan jou tien Euro kos.
Dit is gratis om in te gaan tussen 22:00 en 00:00 (of altans toe ek daar was), maar hierdie gratis toegang laat jou net toe tot by die kroeg. As jy op die dansbaan wil gaan stofskop, moet jy eers met 'n drankie in die hand gestop word. Dis alles deel van responsible dancing. No drink, no dance. Daar is rooi leather stoele waar jy jou belongings kan op sit. Daar is nie regtig plek om jou drank neer te sit nie. Jy moet dit so in jou een hand hou terwyl jy dans. Dis nou maar jammer as iemand in jou gaan vasstamp en alles oor jou uitmors. Dis mos nou nie asof jy Gucci of Giorgio Armani dra nie - mense wat dit dra, kom nooit hierheen nie. Daar is baie plek op die dansvloer, weens die klein aantal mense wat hulself hierheen haas. Die meeste mense wat Venesi� toe kom, is hier op hulle honeymoon. Hulle wil in hulle eie beddens dans in die aand, nie hi�r nie. So jy kan rondspring van hoek tot kant sonder om regtig in iemand vas te stamp. Maar probeer gerus in iemand vasstamp. Ek het - in 'n Ghanees, die enigste ander Afrikaan op die dansvloer en ook die enigste ander persoon met ritme op die dansvloer. Italianers mag dalk mooi motors maak, maar hulle kan nie mooi dans nie.